text: Chauffører fester og sviner
  31 maj 2014 kl. 14.21
  Om søndagen må lastbiler ikke køre i Tyskland. Chaufførerne tilbringer ventetiden i Padborg, med svineri og larm til følge.
  Padborg er et transportcentrum - og et centrum for bunker af affald. 
  Hver dag tager flere tusinde lastbiler og chauffører turen igennem Padborg.
  Men om søndagen må de ikke køre i Tyskland, og så holder de rast ved f.eks. toldstationen i byen. 
  Og tiden skal jo gå med noget ? f.eks. spontane fester.
  Det efterlader et spor af tomme øldåser, vodka-flasker, store bunker skrald, madrester, skader på toiletter og stank af tis overalt.
  Nu vil en gruppe virksomheder have gjort byen mere tryg og gøre det til en positiv oplevelse at komme til Padborg. De erhvervsdrivende foreslår derfor, at man opretter et særligt kontor med blandt andet en sherif, som skal holde styr på de mange udenlandske chauffører.
  